CELEX: 62015TB0147
Language: el
Date: 2018-06-28 00:00:00
Title: Υπόθεση T-147/15: Διάταξη του Γενικού Δικαστηρίου της 28ης Ιουνίου 2018 — Τσεχική Δημοκρατία κατά Επιτροπής (Προσφυγή ακυρώσεως — Ίδιοι πόροι της Ευρωπαϊκής Ένωσης — Δημοσιονομική ευθύνη των κρατών μελών — Αίτηση περί απαλλαγής από την υποχρέωση αποδόσεως των ιδίων πόρων — Έγγραφο της Επιτροπής — Πράξη μη υποκείμενη σε προσφυγή — Απαράδεκτο)

27.8.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/31
            
         
      Διάταξη του Γενικού Δικαστηρίου της 28ης Ιουνίου 2018 — Τσεχική Δημοκρατία κατά Επιτροπής
      (Υπόθεση T-147/15) (1)
      
      ((Προσφυγή ακυρώσεως - Ίδιοι πόροι της Ευρωπαϊκής Ένωσης - Δημοσιονομική ευθύνη των κρατών μελών - Αίτηση περί απαλλαγής από την υποχρέωση αποδόσεως των ιδίων πόρων - Έγγραφο της Επιτροπής - Πράξη μη υποκείμενη σε προσφυγή - Απαράδεκτο))
      (2018/C 301/41)
      Γλώσσα διαδικασίας: η τσεχική
      
         Διάδικοι
      
      
         Προσφεύγουσα: Τσεχική Δημοκρατία (εκπρόσωποι: M. Smolek, T. Müller, J. Vláčil και J. Očková)
      
         Καθής: Ευρωπαϊκή Επιτροπή (εκπρόσωποι: A. Caeiros και Z. Malůšková)
      
         Αντικείμενο
      
      Αίτημα δυνάμει του άρθρου 263 ΣΛΕΕ για την ακύρωση της φερόμενης αποφάσεως του διευθυντή της διευθύνσεως «Ίδιοι πόροι και δημοσιονομικός προγραμματισμός» της γενικής διευθύνσεως προϋπολογισμού της Επιτροπής η οποία περιέχεται στο έγγραφο με στοιχεία αναφοράς Ares (2015)217973, της 20ής Ιανουαρίου 2015, με την οποία, αφενός, απορρίφθηκε η αίτηση περί απαλλαγής από την υποχρέωση αποδόσεως των ιδίων πόρων ύψους 53 976 340 CZK η οποία υποβλήθηκε κατ’ εφαρμογήν του άρθρου 17, παράγραφος 2, του κανονισμού (ΕΚ, Ευρατόμ) 1150/2000 του Συμβουλίου, της 22ας Μαΐου 2000, για την εφαρμογή της απόφασης 2007/436/ΕΚ, Ευρατόμ για το σύστημα των ιδίων πόρων των Ευρωπαϊκών Κοινοτήτων (ΕΕ 2000, L 130, σ. 1), και, αφετέρου, κλήθηκαν οι τσεχικές αρχές να λάβουν τα αναγκαία μέτρα ώστε να πιστωθεί ο λογαριασμός της Επιτροπής με το ποσό των 53 976 340 CZK, το αργότερο την πρώτη εργάσιμη ημέρα που έπεται της δέκατης ένατης ημέρας του δεύτερου μήνα μετά τον μήνα κατά τον οποίο απεστάλη το οικείο έγγραφο, με κίνδυνο σωρεύσεως τόκων υπερημερίας δυνάμει του άρθρου 11 του εν λόγω κανονισμού.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή.
               
            
                  2)
               
               
                  Παρέλκει η έκδοση αποφάσεως επί της αιτήσεως παρεμβάσεως της Σλοβακικής Δημοκρατίας.
               
            
                  3)
               
               
                  Η Τσεχική Δημοκρατία φέρει τα δικαστικά έξοδά της καθώς και τα έξοδα στα οποία υποβλήθηκε η Ευρωπαϊκή Επιτροπή.
               
            
                  4)
               
               
                  Η Τσεχική Δημοκρατία, η Επιτροπή και η Σλοβακική Δημοκρατία φέρουν εκάστη τα δικαστικά της έξοδα όσον αφορά την αίτηση παρεμβάσεως της τελευταίας.
               
            
         (1)  EE C 213 της 29.6.2015.